TEAMG ลุ้นศก.ฟื้น หนุนคว้างานใหม่ดัน “แบ็กล็อก” ปีนี้แตะ 4 พันลบ.
TEAMG นำเสนอข้อมูลในงาน Opportunity Day พร้อมมองปีนี้เศรษฐกิจจะเริ่มฟื้นตัว เพิ่มโอกาสในการขยายธุรกิจและสนับสนุนให้งานในมือเพิ่มขึ้นอยู่ที่ 4,000 ล้านบาท
TEAMG นำเสนอข้อมูลในงาน Opportunity Day พร้อมมองปีนี้เศรษฐกิจจะเริ่มฟื้นตัว เพิ่มโอกาสในการขยายธุรกิจและสนับสนุนให้งานในมือเพิ่มขึ้นอยู่ที่ 4,000 ล้านบาท
16 มี.ค. 2565

ดร.อภิชาติ สระมูล ประธานเจ้าหน้าที่บริหาร พร้อมด้วย นางเพ็ญพิไล พรชัยพานิช ประธานเจ้าหน้าที่การเงิน บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG นำเสนอข้อมูลในงานบริษัทจดทะเบียนพบนักลงทุน Opportunity Day ณ ห้องประชุมชั้น 14 อาคารทีม
โดยผลประกอบการปี 64 บริษัทและบริษัทย่อยมีรายได้รวม 1,781 ล้านบาท เพิ่มขึ้น 4 % โดยรายได้ส่วนใหญ่มาจากงานภาครัฐเป็นหลัก ทั้งนี้ ในปี 2565 บริษัทฯ มีงานที่อยู่ระหว่างดำเนินการรวม 371 โครงการ รวมถึงงานที่ต้องติดตามเพื่อให้ได้งานใหม่ในปีนี้ 115 โครงการ
อีกทั้ง บริษัท ได้มองเห็นโอกาสงานจากเศรษฐกิจที่คาดว่าจะเริ่มฟื้นตัวจากสถานการณ์โควิด-19 ในปี 2565 ซึ่งจะช่วยเพิ่มโอกาสในการขยายธุรกิจและสนับสนุนให้งานในมือเพิ่มขึ้นผลักดันให้แบ็กล็อกอยู่ที่ 4,000 ล้านบาท ในปีนี้